Aalborgs Stifts Adresseavis, 1826-02-23
(Forlangt Jndrykkelse.) Udsigt over Aalborg Kjøbstæd 1825. Før Udbrudet af den fortærende og ødelæggende Krig, hvori Danmark ligesaa ulykkelig som uskyldig blev indviklet og overfaldt 1807, havde Kjøbstaden Aalborg, ikke alene en udbredt og saare betydelig Handel med Norge, som vel meget overtraf de fleste andre Provindsial=Kjøbstæder, der og concurreerte anseelig deri, men denne Bye havde isærdeleshed sin vigtigste og solideste Handel med dets Opland, ei alene langs med Limfjordens Breder, og med alle de derved liggende Kjøbstæder, men og med de indre Kjøbstæder, tildeels i Viborg og Ribe Stifter, men især i Aalborg Stift. Ved Norges Afsondring tabte vel ethvert Handelstæd, saavelsom Landet, meget i dets Handel, Jndustrie og Virksomhed, og som rimeligviis i Proportion ramte Aalborg i samme Forhold som dets udbredte Handel og Skibsfart med dette Rige, var den største. - Men Aalborg Byes daglige Synken i Handel og Virksomhed, har isynderlighed sit Udspring fra, at dets meget vigtige og solide Handel med dets store Opland, er aldeles tilintetgjort, og gaaet reent til Grunde i de sidst forløbne 4 a 5 Aar. - Spørger eller undersøger man om Aarsagerne hertil, da kunde de nærmest hensættes i følgende Rubriqver: 1. Fordi Uformuenheden blandt Handelstanden er bleven saa stor, at faa eller ingen har Kræfter til at ordinere og holde saadanne større Partier Vare, som udfordres til et for Handelen passende Lager eller Oplag, og det kunde vel uden at overdrive Sagen, antages som Vished, at den hele Bye nu ikke er i Besiddelse af saa betydelig Vare-Beholdning, af de især courante og for Landmanden og Almuen nødvendige Kjøbmands vare, som forhen en eneste af dens dristige og saakaldte store Kjøbmænd da havde. 2. Dette maatte rimeligviis omsider have til følge, at Handelen og Vare=Omsætningen tabtes for Aalborg, medens den tiltog fra Kjøbenhavn, hvorfra ei allene næsten alle Oplandets Kjøbstæder, men endog Proprietairer m. fl. lade, især ved den hyppige Skibsfart af Limfjordens smaa Fartøier med Magazin=Korn til Kjøbenhavn, der indkjøbe, og med disse Fartøier hiembringe en Mængde Vare, som forhen aldrig fandt Sted, men toges i Aalborg, hvorhos Skibsfarten fra Aalborg Bye, formedelst denne forhen ukjendte betydelige Fart fra Oplandet directe til Kjøbenhavn, er bleven meget præjudicerende ei alene for Aalborg Byes Skibseiere og Rehdere, men endog for Skippere og Søefarende, som her svare borgerlige Tyngder, medens hine, tildeels uberettigede Kaagførere eller Skippere, saaledes tage Brødet fra disse, der følgelig geraade i Armod. 3. Aalborg Bye, der aldrig med Hensyn til Agerdyrkning og Land-Jndustrie har kunnet, formedelst dens ubetydelige Areal Jordeiendomme, med andre Kjøbstæders, sættes i Sammenligning med disse, har saaledes ikke den for Borgerne i samme, ligesaa nyttige som gavnlige Virksomhed at beskjæftige sine Borgere med - ei heller har den nogensinde havt eller har de fordeelagtige Brænderiers Drivt, som Aarhuus, Randers, ja endog mindre Kjøbstæder i Provindserne have, og da det endmere desværre er bragt til Kjendsgierning, at vore største og bedste Brænderier i de sidste 4 a 5 Aar have været total nedlagte, saa indsees let, hvilken overordentlig Skade for denne ligesaa vigtige Jndustrie, som især mange og i sine omfattende Næringsgrene, dette Afsavn ogsaa har fremvirket til Tab og Næringsløshed m.v. 4. Som grundede Aarsager til denne ødelæggende Uvirksomhed saavel hvad Handelen betræffer, som den i sidstnævnte 3die Post ommeldte Jndustrie, kunde nærmest henføres og angives, den her i ubeskrivelig Grad almindelig herskende Pengemangel, og Mangel paa Drivts-Capitaler, da Armoden for rede Penge er saa stor, at den ene Ven og Naboe, endog med den bedste Villie, ikke kan assistere den anden med et Laan af selv Ubetydeligheder. Ei heller kan de saa Handlende her, som at og til have smaae, dog solide Vexler at kunne inddrage paa 1 a 2 Maaneder faae disse disconterede hos nogen Mand, allerhelst saalænge de nu stedfindende Anordninger, hvorved Ver ler i Repræsentativer alene maae trækkes paa 8 D., vedblive at være i Kraft, og som trykker Omsætningen ubeskrivelig, hvilket og foranledigede at Repræsentantere for Kjøbmands Lauget i Aalborg indgik 1824 med underdanig Ansøgning, om her at faae en ifølge Løfte ved Bankfundation oprettet FilialBank, til Lettelse for Handel og Omsætning, saaledes som finder Sted i de fleste Handelstæder baade i Sverrig og Norge, ei at tale om England. - Men blev af Banken forkastet. 5. Skulle vi kaste et Blik hen paa de muelige Redningsmidler for det i saa høi Grad nedsjunkne Aalborg, da blev det nærmest, efter Jndsenderens Formening, denne: at Hs. Majestæt allernaadigst ville her lade etablere, og ved Mænd af prøvet Duelighed, Redelighed og Solidite bestyre en Laane- og Disconte Indretning, hvor Mænd, der besjæles ligesaa meget af gavnlig Virkelyst, som Redeligsind og Fædrenelandskjærlighed, samt Kyndighed og prøvet Erfaring i deres Fag, kunde mod aldeles betryggende Sikkerhed for Laane-Jndretningen, i Overeensstemmelse med dens derfor vedtagne Statuter og Bestemmelser, erholde deels Laan, deels Discontering alt saaledes som Omstændighederne frembød. - Ei alene ville de velgjørende Følger for Handel, Omsætning og Virksomhed derved strax spores og oplives for Omegnen, men det ville endog udstrække sig videre til Byens almindeligere Virksomhed i heldig Jndflydelse ved igjen at paabegynde den saa høit savnede Beskjæftigelse i vore Brænderier, allerhelst da man har Haab om, snart at see en mere moderat og liberal Kongl. allernaadigst Anordning til Lettelse i denne saa vigtige Syssel.